open-index/open-wikipedia-markdown huggingface dataset:
ירון בן הרוש

**ירון בן הרוש** (נולד ב-13 ביוני 1995) הוא שחקן ודוגמן ישראלי. התפרסם בסדרה "כדברא".

## קריירה
בן הרוש התפרסם כאשר החל לשחק בסדרה "כדברא" לצד השחקנים אביה מלכה, גילי איצקוביץ, דנה לב ודין גרבר ב-2017. ב-2018 החל בן הרוש לשחק בעונה השנייה של הסדרה "נעלמים" לצד השחקנים גאיה גור אריה וספיר בן רובי. באותה שנה השתתף בסרט "הנשף" לצד יהונתן וילוז'ני, אשר משחק איתו בסדרה "כדברא". בנוסף בשנת 2019 החל לשחק בסדרה "התחנה" לצד שירה לוי וגפן ברקאי.

## פילמוגרפיה
*כדברא - 2017 - שחר דהן
*נעלמים - 2018 - תום
*הנשף - 2018 - שחר
*התחנה - 2019 - נימי

## קישורים חיצוניים

קטגוריה:שחקני קולנוע וטלוויזיה ישראלים
קטגוריה:דוגמנים ישראלים
קטגוריה:ישראלים שנולדו ב-1995
יחסי אזרבייג'ן–קובה

[ממוזער|נישא אזרבייג'ן [אילהם אלייב נפגש עם נשיא מועצת המדינה של קובה מיגל דיאס-קאנל בבאקו, 2019]]
**יחסי אזרבייג'ן–קובה** הם היחסים הדיפלומטיים שבין '''הרפובליקה של אזרבייג'ן''' לבין **[[קובה|הרפובליקה של קובה]]**. שתי המדינות חברות בארגון המדינות הבלתי-מזדהות.

## סקירה כללית
קובה הכירה בעצמאות אזרבייג'ן ב-26 בדצמבר 1991. היחסים הדיפלומטיים בין המדינות כוננו ב-27 במרץ 1992. ב-2004, ממשלת קובה מינתה את שגריר רוסיה כשגריר הממונה על אזרבייג'ן. ב-9 באפריל 2004, שר החוץ של אזרבייג'ן, אלמר ממדיארוב, קיבל בברכה את השגריר הרוסי. השגריר הציג עותק של כתב האמנתו, וציין כי הוא רואה את המשך שיתופי הפעולה בין קובה לאזרבייג'ן. באותו היום, נשיא אזרבייג'ן, אילהם אלייב, קיבל את כתב אמנתו המקורי.

## יחסים כלכליים
* בשנת 2016, שווי הסחורה שיוצאה מאזרבייג'ן לקובה הגיעה לסך 1.14 אלף דולר אמריקאי והיא כללה תנורים, כלי מטבח חשמליים, כיריים מברזל וכלי מטבח מברזל. באותה שנה, שווי הסחורה שיוצאה מקובה לאזרבייג'ן הגיעה לסך 56.7 אלף דולר והיא כללה טבק מגולגל בלבד.
* בשנת 2016, שווי הסחורה שיוצאה מאזרבייג'ן לקובה הגיעה לסך 5.8 אלף דולר אמריקאי והיא כללה גלגלי גומי. באותה שנה, שווי הסחורה שיוצאה מקובה לאזרבייג'ן הגיעה לסך 67.3 אלף דולר והיא כללה טבק מגולגל בלבד.

## ייצוג
* קובה מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן.
* אזרבייג'ן מיוצגת בקובה על ידי משרד שגרירות שהיא מחזיקה בהוואנה, בירת קובה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אלישה דבנאם-קארי

**אלישה ג'סמין דבנאם-קארי** (באנגלית: **Alycia Jasmin Debnam-Carey**; נולדה ב-20 ביולי 1993) היא שחקנית אוסטרלית, הידועה בעיקר מתפקידה בתור לקסה  בסדרת הטלוויזיה "המאה" (2014–2016; 2021) ברשת The CW, ובתור אליסיה קלארק  בסדרת האימה של רשת AMC "אימת המתים המהלכים" (2015–2023).

## ביוגרפיה
דבנאם-קארי נולדה ב-20 ביולי 1993, בסידני, אוסטרליה. אמה, ליאון קארי, היא תסריטאית טלוויזיה בתוכניות ילדים, ואביה הוא מוזיקאי. בילדותם, דבנאם-קארי ואחיה היו עוזרים לאמם לשחק את קטעי התוכנית שכתבה. דבנאם-קארי החלה לשחק בגיל שמונה, ולמדה גם לנגן על כלי הקשה במשך עשר שנים. היא למדה בבית הספר התיכון לאמנויות הבמה בניוטאון.

בשנת 2010, בשיתוף עם הפילהרמונית של ברלין, דבנאם-קארי לצד כ-40 מוזיקאים נוספים הלחינו יצירה בתוכנית מוזיקלית ייעודית של שבועיים וביצעו אותה בבית האופרה של סידני. בשנת הלימודים האחרונה שלה, היא נרשמה כבעלת הישגים מכובדים על ידי ממשלת ניו סאות' ויילס. סיימה את לימודיה בתיכון ניוטאון ב-2011, והתקבלה לקונסרבטוריון למוזיקה של סידני, אך החליטה שהיא רוצה להמשיך בקריירת משחק.

## קריירה
אלישה דבנאם-קארי החלה את קריירת המשחק שלה בגיל שמונה. ב-2003 שיחקה בסרטה הקצר עטור פרסים של רייצ'ל וורד "המעיל החדש של מרתה". ב-2006 שיחקה בתפקיד אורח בסדרה "הבנות של מק'לאוד". ב-2008 הופיעה בסרט הקצר "ילדת הפאזל". כמו כן שיחקה במספר סרטי קצרים נוספים כמו "על הקעקוע" ו"הענף". ב-2010 שיחקה בפרק פיילוט שלא שודר של הסדרה "התנגדות". באותה שנה גם הייתה כוכבת אורחת בסדרת הדרמה האוסטרלית "אקדמיה לריקוד" שבה גילמה צעירה ששבה לאוסטרליה אחרי התנדבות בקיבוץ בישראל.

ב-2013 השתתפה בסדרת הריאליטי האוסטרלית "התחנה הבאה הוליווד" בתור השחקנית הצעירה ביותר בקאסט. הסדרה עוקבת אחר 6 שחקנים אוסטרלים שהתחרו על תפקידים בארצות הברית. "התחנה הבאה הוליווד" שודרה ב-2013 ב-ABC1 באוסטרליה.

ב-2014 שיחקה בסרט האסונות אמריקאי "לתוך הסערה" ובסרט האימה "יד השטן". לאחר מכן השתתפה בפיילוט של הסדרה "גלינטין" של רשת AMC, אך בסופו של דבר בוטלה הסדרה. בנוסי הופיעה בתוכנית הבידור *Made in Hollywood*  באותה השנה.

דבנאם-קארי השתתפה בעונה השנייה בסדרה "המאה". היא הופיעה לראשונה בפרק השישי בתור המפקדת לקסה, מנהיגה עוצמתית של 12 השבטים. דמותה זכתה לפופולריות, ובכנס "קומיק-קון" שנערך ב-2015 בסן דייגו, אישר יוצר הסדרה, ג'ייסון רוטנברג, שדמותה תופיע בתפקיד משני בעונה השלישית.

ב-2014 לוהקה לאחר התפקידים הראשיים בסדרת ההמשך של "המתים המהלכים", "אימת המתים המהלכים". הפקת הסדרה החלה בקנדה והסתיימה ביוני 2015 בלוס אנג'לס כחודש לאחר מכן.

דבנאם-קארי הופיעה גם בתפקיד הראשי בתור לורה בסרט המתח הגרמני "בקשת חברות", שיצא בשנת 2016.

באוקטובר 2017 לוהקה למותן הפשע "הפרדה אלימה" בתפקיד פרנסס קמפבל, אחותה הצעירה של הקורבן. הסרט יצא לאקרנים במאי 2019.

באוקטובר 2021 לוהקה לתפקיד הראשי בסדרת הטלוויזיה "הפרחים האבודים של אליס הארט" המבוסס על הרומן באותו שם מאת הולי רינגלנד; בה תככב דבנאם-קארי לצדה של סיגורני ויבר ועתיד להיות משודר בפריים וידאו.

במאי 2022 פורסם בתקשורת כי לוהקה היא לתפקיד ראשי בסדרה “Saint X” המבוססת על ספר בעל אותו שם מאת אלכסיס שאייטקין. הסדרה עלתה לאוויר באפריל 2023 ברשת Hulu.

## פילמוגרפיה
### קולנוע

### טלוויזיה

### פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:אוסטרליות שנולדו ב-1993
קטגוריה:אוסטרלים שנולדו ב-1993
יחסי אזרבייג'ן – מזרח טימור

**יחסי אזרבייג'ן–מזרח טימור** הם היחסים הדיפלומטיים שבין '''הרפובליקה של אזרבייג'ן''' לבין **[[מזרח טימור|הרפובליקה הדמוקרטית של מזרח טימור]]**. שתי המדינות חברות בארגון המדינות הבלתי-מזדהות.

## סקירה כללית
היחסים הדיפלומטיים בין אזרבייג'ן למזרח טימור כוננו ב-5 באפריל 2004. ב-14 בפברואר 2013, השגריר האזרבייג'ני באינדונזיה, טמרלן גרייב, העביר את כתב אמנתו לנשיא מזרח טימור, תיאור מתן רואק. לאחר מכן, שגרירות אזרבייג'ן בג'קרטה (בירת אינדונזיה), שנפתחה בשנת 2010, מונתה אחראית גם על מזרח טימור.

## ייצוג

* אזרבייג'ן אינה מיוצגת במזרח טימור, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת בג'קרטה, בירת אינדונזיה.
* מזרח טימור אינה מיוצגת באינדונזיה, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
סוכן תרבות

**סוכן תרבות** הוא מגזין תרבות בהגשת קובי מידן המשודר בערוץ כאן 11 בימי שישי בשעה 17:00. התוכנית משדרת מגוון ראיונות עומק, דיוני רוחב, כתבות חוץ, פרשנויות, ביקורות והמלצות על כל מה שקורה בתחומי היצירה והדעת בישראל ומחוצה לה. התוכנית הראשונה שלה שודרה ב-5 במרץ 2018. את התוכנית מפיקה חברת ההפקות 'קסטינה תקשורת', והיא מצולמת באולפני הרצליה.

## היסטוריה
התוכנית עלתה לשידור בימי שני וחמישי בשעה 23:00, והחליפה את תוכנית התרבות שקדמה לה, "מועדון תרבות", ששודרה מאז השקת הערוץ.

ביום שישי ה-13 ביולי 2018 פתחה התוכנית עונה שנייה ועברה לשדר תוכנית בת שעה (במקום שתי תוכניות בנות חצי שעה) בשעה 18:30 בימי שישי, כמגזין תרבות שבועי. כיום משודרת התוכנית בימי שישי בשעה 17:00.

בתקופת מגפת הקורונה שודרה גם מהדורה יומית של התכנית. אל קובי מידן הצטרפו להנחיה גם גאולה אבן ולוסי אהריש.

## מבנה התכנית
התכנית מוצגת לרוב במבנה קבוע בו פותח מידן בתחילת התכנית במונולוג המקשר לרוב אירוע היסטורי לאירוע אקטואלי עכשווי. לאחר מכן, מראיין מידן פאנל בן 2-3 אורחים על נושא אקטואלי.

בגוף התכנית ראיון עם המרואיין המרכזי שהוא איש תרבות כגון עיתונאי, במאי, יוצר או שחקן.

עד 2023, השדרנית אחינעם בר הגישה שורת המלצות בתחומים מגוונים כולל אירועים לילדים, תערוכות במוזיאון והופעות. במהלך השנה, החליפה אותה מאיה אלקולומברה בהגשת הפינה.

לעיתים מוצגות גם המלצות נוספות מאנשי רוח כסופרים ואמנים לאירועים בשבוע הקרוב שהם קשורים אליהם באופן אישי.

הראיון האחרון בתוכנית הוא קצר יחסית עם מרואיין בו הוא עונה על שאלון קבוע שנשאל מדי שבוע.

התכנית נחתמת בקטע מתוך ארכיון כאן 11 (לשעבר ערוץ 1), לרוב קטע היסטורי נדיר שלא שודר רבות ומתקשר לאירועי השבוע החולף.

## פרסים ומועמדויות

## קישורים חיצוניים

* סוכן תרבות באתר של תאגיד השידור הציבורי
* 

## הערות שוליים

קטגוריה:כאן 11: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
ירחמיאל אונגרישר

הרב **ירחמיאל אוּנְגְרִישֶר** (נולד בי' באלול תש"ז, 26 באוגוסט 1947) הוא ראש ישיבת בית מדרש עליון בבני ברק.

## ביוגרפיה
נולד במונסי ניו יורק לאסתר ולרב דן אונגרישר. אמו היא בתו של הרב ראובן גרוזובסקי שעמד בראשות הישיבות תורה ודעת ובית מדרש עליון.

בבחרותו למד בישיבה במונסי בראשות אביו. בשנת תשכ"ח בהיותו בן 21 עלה לישראל ולמד בישיבת בריסק בירושלים בראשות הרב יוסף דוב הלוי סולובייצ'יק.

בשנת תש"ל (1970) נישא למרים גרשנוביץ בתו של הרב ראובן יוסף גרשנוביץ לימים ראש ישיבת הנגב שכיהן באותה התקופה כראש ישיבת חמדת שמואל במושב חמ"ד. שמחת הנישואין נערכה בחצר הישיבה במושב.
לאחר נישואיו התגורר בירושלים והמשיך ללמוד בישיבת בריסק.

בשנת תשל"ה (1975) עבר לבני ברק ומונה לר"מ בישיבת חמד בראשות חותנו. לאחר כמה שנים נסגרה הישיבה ובמקומה נפתח במקום כולל אברכים שהרב אונגרישר הועמד בראשו.
בשנת תשמ"ו (1986) פתח כולל אברכים בבני ברק בשם "בית מדרש עליון".

כמה שנים אחר פתיחת הכולל רכש בית בשכונת נוה אחיעזר בבני ברק ועבר להתגורר בו כשהוא מקצה את הקומה העליונה לבית מדרש עבור הכולל שבראשותו ועבור ציבור האברכים שהתגורר בשכונה, כשהוא משמש להם כרב ופוסק. בשנת תשנ"ד (1994) הוסיף קומה שלישית לבית והכולל עבר לקומה זו משמש המקום כבית המדרש של הישיבה).ממוזער|ביתו של הרב אונגרישר לפני התוספות שנעשו בו[ממוזער|ביתו של הרב אונגרישר בתוך בניין הישיבה כפי שהוא נראה היום, שנת [2018]]
בשנת תשנ"ח ביקש אביו לפתוח סניף לישיבתו שבמונסי בישראל, לצורך כך הגיע הרב דן אונגרישר לישראל וביקש את סיועו של הרב מיכל יהודה ליפקוביץ שהכירו מהימים שלמדו בצוותא אצל הרב שלמה היימן, לייסד ישיבה.

בחודש ניסן תשנ"ח הוקמה הישיבה עם 22 בחורים שהתקבצו מהישיבות פוניבז', תפרח וחדרה, כשהרב דן אונגרישר מעמיד בראשות הישיבה את בנו הרב ירחמיאל. נכון לשנת תש"פ לומדים בישיבה כ-600 בחורים.

שיטת הלימוד של הרב אונגרישר מתאפיינת בעיון עמוק כפי שקיבל מרבו הרב יוסף דוב הלוי סולובייצ'יק, בשיעוריו הוא מרבה לצטט מספרי זקניו הרבנים ברוך דב ליבוביץ וראובן גרוזובסקי. שיחות המוסר שהוא מוסר מבוססות ברובן על ספרי החפץ חיים.

כנהוג בישיבות בית בריסק אחת לשבוע במוצאי שבת מתקיים בביתו שיעור בחומש ורש"י בעיון, שבו מתייחס ראש הישיבה גם לעניינים אקטואליים.

חרף היותו ראש הישיבה מקפיד הרב אונגרישר ללמוד שלשה סדרים בהיכל הישיבה תוך לימוד בחברותא עם בחורים מבני הישיבה כשהוא משמש דוגמה אישית לשקידה ועמל התורה.

## משפחתו
להרב אונגרישר בת יחידה הנשואה לרב טוביה שפירא (בנו של הרב זאב שפירא, ר"מ בישיבת בית מאיר) המשמש כר"מ בישיבת בית מדרש עליון.

## אילן יוחסין

#### משפחת חמיו

#### משפחת חמותו

## ספריו
***קובץ השיעורים** על מסכתות הש"ס
***קובץ הביאורים** ענייני הלכה ומוסר

## הערות שוליים

קטגוריה:ראשי ישיבה ליטאים בישראל
קטגוריה:בני ברק: רבנים
קטגוריה:ישראלים ילידי ארצות הברית
קטגוריה:בוגרי ישיבת בריסק-ירושלים
קטגוריה:מגידי שיעור בדף היומי
קטגוריה:ישראלים שנולדו ב-1947
רכס טוצ'ה

**רכס טוצ'ה** (באנגלית: **Tucha Range**) הוא רכס הרים המהווה תת-רכס של רכסי סוואנל, בהרי אומינקה בצפון פרובינציית קולומביה הבריטית שבקנדה.

הרכס ממוקם צפונית לנהר אינג'ניקה, ודרומית לנחל טוצ'ה.

שטחו של הרכס 527 קמ"ר. שיאו של הרכס הוא בגובה 1,601 מטרים מעל פני הים.

## קישורים חיצוניים
* רכס טוצ'ה באתר ממשלת קולומביה הבריטית
* תצלום לוויין של רכס טוצ'ה

## הערות שוליים

טוצ'ה
טוצ'ה
טוצ'ה
הר גק

**הר גק** (באנגלית: **Mount GEC**) (נקרא גם **הר גי** - באנגלית **Gee**) הוא הר ברכס וינסטון צ'רצ'יל, בשטח הפארק הלאומי ג'ספר, בהרי הרוקי הקנדיים, בפרובינציית אלברטה שבקנדה.

ההר ממוקם בעמק נהר סאנואפטה, כ-4 קילומטרים צפונית-מערבית לפסגת דיאדם.

גובהו של ההר 3,130 מטרים מעל פני הים, והוא מתנשא 400 מטרים מעל סביבתו.

## היסטוריה
### מקור השם
שמו של ההר ניתן לו בשנת 1961. השם הוא ראשי תיבות של שמות שלושת המטפסים הראשונים שהגיעו לפסגת ההר (ולכן שמו של ההר מצוין באותיות גדולות).

### הטיפוס על ההר
הראשונים שהגיעו לפסגת ההר היו ג'ורג' הר (George Harr), אלן וילטס (Ellen Wilts), וצ'אק וילטס (Chuck Wilts) בשנת 1948.

## קישורים חיצוניים
* תצלום לוויין של הר גק
* הר גק באתר peakfinder - תצלומי ההר
* תרשים הנוף הנשקף מהר גק באתר peakvisor
* הר גק באתר summitsearch
* מזג אוויר עדכני עבור הר גק
** סטטיסטיקות מזג אוויר עבור הר גק
** תחזית מזג אוויר עדכנית להר גק - לפי גבהים

## הערות שוליים

גק
גק
Clandestino

**Clandestino** (באנגלית: **Clandestine**, ובעברית: **סודי**) הוא סינגל שהוקלט על ידי הזמרת-יוצרת הקולומביאנית שאקירה, והזמר-יוצר הקולומביאני מאלומה. השיר יצא לאור ב-8 ביוני 2018, כשיתוף הפעולה הרביעי של השניים, בעוד השלושה הקודמים היו "La Bicicleta", "Chantaje", ו-"Trap".

בשנת 2019 נודע כי ייתכן ושיר זה יהיה הסינגל הראשון מתוך אלבומה השנים עשר של שאקירה, El Dora2.

## רקע וכתיבה
השיר נכתב על ידי שאקירה, מאלומה ואדגר באררה, והופק על ידי אותם השלושה גם כן. קטעים מתוך השיר הודלפו כמה ימים לפני צאתו הרשמית, ולכן כבר ב-7 ביוני 2018, פרסמו שאקירה ומאלומה הצצות רשמיות מתוך השיר.

על השיר אמרה שאקירה כי: "הוא מכיל בתוכו סיפור על רומן סודי שלה ושל מאלומה", ועוד אמרה כי: "מאלומה הוא אחד האנשים הכי מוכשרים שאי פעם פגשתי. יש לו את היכולת הנפשית לכתוב שירים, מנגינות, והדבר הטוב ביותר הוא שאנחנו תמיד מסכימים".

## הצלחה
עם יציאתו כבש השיר את 12 פסגות מצעדי האייטונס של קולומביה מיקרונזיה, פרו, מקסיקו, אקוודור, צ'ילה, הונדורס, ארגנטינה, פנמה, הרפובליקה הדומיניקנית, פרגוואי וספרד. בנוסף לכך, הצליח האודיו שיצא עבור השיר לצבור למעלה מ-130 מיליון צפיות ביוטיוב.

שבוע לאחר צאתו, היה השיר לשיר הלטיני הנמכר ביותר בארצות הברית לאותו השבוע, ובעקבות כך כבש את פסגת מצעד השירים הלטיניים הנמכרים ביותר של הבילבורד.

## וידאו קליפ
טרם יצא הווידאו קליפ הרשמי של השיר, העלתה שאקירה לערוץ ה-Vevo שלה אודיו של השיר, המציג בתוכו את עטיפת הסינגל. נכון לאוגוסט 2019, מונה הצפיות שלו עומד על כ-200 מיליון צפיות, וביממה אחת צבר למעלה מ-4.3 מיליון צפיות.

ב-29 ביוני 2018, הוציאו שאקירה ומאלומה קליפ עסקי לשיר אשר פורסם בפורמט הספוטיפיי בלבד. ב-27 ביולי 2018, פורסם הקליפ הרשמי של השיר, אשר צולם על חוף ים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי שאקירה
קטגוריה:שירי מאלומה
קטגוריה:שירים בספרדית
קטגוריה:שירים שנכתבו על ידי אדגר באררה
קטגוריה:שירים שנכתבו על ידי מאלומה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירי יהלום בברזיל
רוברט קרדשיאן

**רוברט ג'ורג' קרדשיאן** (באנגלית: **Robert George Kardashian**; 22 בפברואר 1944 – 30 בספטמבר 2003) היה עורך דין ואיש עסקים אמריקאי, אשר התפרסם בתור אחד מהסנגורים של או. ג'יי. סימפסון במשפט הרצח שלו, משפט שבסופו יצא זכאי. מספר שנים לאחר מותו, גרושתו, קריס ג'נר, בנותיו, קים, קלואי וקורטני, ובנו רוב, זכו לתהילה רבה בעקבות השתתפותם בתוכנית ריאלטי אודותיהם.

## ביוגרפיה
קרדשיאן נולד בלוס אנג'לס, קליפורניה שבארצות הברית, דור שלישי למשפחת מהגרים ארמנים-נוצרים מאזור קארס שבארמניה (כיום בשטח טורקיה). בשנת 1966 סיים את לימודיו במנהל עסקים באוניברסיטת דרום קליפורניה, לאחר כעשור קיבל תואר דוקטור במשפטים מאוניברסיטת סן דייגו למשפטים. במהלך שנות ה-70 היה שותף במספר חברות של סאונד ומזון.

## משפטו של סימפסון

קרדשיאן וכוכב הפוטבול או. ג'יי. סימפסון נפגשו לראשונה בתחילת שנות ה-70 והפכו לידידים קרובים.

לאחר הרצח של גרושתו של סימפסון, ניקול בראון סימפסון וידידה, רון גולדמן ב-12 ביוני 1994, סימפסון, אשר ידע שיהיה חשוד מיידי ברצח, שהה בביתו של קרדשיאן כדי להימנע מתשומת הלב התקשורתית, בנוסף, קרדשיאן נשא בידיו תיק של סימפסון שנחשד מאוחר יותר על ידי התובעים במשפט בתור התיק שבו נמצאו בגדיו המוכתמים בדם של סימפסון. יומיים לאחר הרצח, ב-14 ביוני, הקריא קרדשיאן לתקשורת מכתב שסימפסון כתב שרבים פירשו כמכתב התאבדות.

קרדשיאן הצטרף לצוות הסנגורים של סימפסון שכלל את רוברט שפירו וג'וני קוקהורן (צוות שכונה על ידי התקשורת האמריקאית **The Dream Team** - צוות החלומות). בכך למעשה התובעים לא היו יכולים לחקור אותו לגבי עברו של סימפסון וכן לגבי התיק אותו נשא ביום הרצח.

ב-3 באוקטובר 1995 חבר המושבעים קבע כי סימפסון אינו אשם בגרימת מותם של בראון וגולדמן, באירוע טלוויזיוני ששודר לכ-150 מיליון צופים.

קרדשיאן ישב לצדו של סימפסון במהלך רוב הדיונים וביקר אותו בכלא פעמים רבות לאורך המשפט.

## חייו האישיים ומותו
בין השנים 1975–1976 היה בן זוגה של פריסילה פרסלי, גרושתו של אלביס פרסלי.

בין השנים 1978 ל-1991 היה נשוי לקריס יוטון (שמאוחר יותר נישאה לאתלטית קייטלין ג'נר ושינתה את שם משפחתה בהתאם) נולדו לזוג ארבעה ילדים - קורטני, קים, קלואי ורוב. גרושתו וילדיו של קרדשיאן הפכו לאחר מותו לידוענים בעקבות השתתפותם בתוכנית ריאלטי אודות המשפחה. אחד מהפרקים הראשונים בסדרה הוקדש לזכרו של רוברט.

לאחר הגירושין מיוטון, נישא פעמיים נוספות, נישואיו האחרונים התקיימו 6 שבועות לפני מותו מסרטן הוושט ב-30 בספטמבר 2003.

## בתרבות הפופולרית
דמותו של קרדשיאן גולמה על ידי דייוויד שווימר במיני-סדרה "אמריקה נגד או. ג'יי סימפסון" של רשת FX בשנת 2016.

## קישורים חיצוניים
* 

## הערות שוליים

רוברט
קטגוריה:עורכי דין אמריקאים
קטגוריה:אנשי עסקים אמריקאים
קטגוריה:בוגרי אוניברסיטת דרום קליפורניה
קטגוריה:בוגרי אוניברסיטת סן דייגו
קטגוריה:אמריקאים ממוצא ארמני
קטגוריה:אמריקאים שנולדו ב-1944
קטגוריה:אמריקאים שנפטרו ב-2003
דב ג'רסי

**דב בוריס ג'רסי** (באנגלית: **Dov Boris Djerassi**; נולד ב-3 בפברואר 1952) הוא אתלט יהודי-אמריקאי בעבר, פעמים אלוף ארצות הברית (1975 ו-1978), סגן אלוף ארצות הברית (1979), אלוף המכללות (1975), 3 פעמים ברציפות אלוף המכביה (התשיעית 1973, העשירית 1977 והאחת-עשרה 1981) ושיאן המכביה ביידוי פטיש.

## ביוגרפיה
ג'רסי נולד וגדל בחיפה. בתחילת שנות ה-70 הוא היגר לארצות הברית, ללמוד באוניברסיטת ניו יורק. לאחר שהאוניברסיטה שבה למד ביטלה את תוכנית הספורטאים, הוא עבר ללמוד ולהתאמן באוניברסיטת נורת'איסטרן.

בתחרויות האתלטיקה של המכביה התשיעית שנערכו בשנת 1973 זכה ג'רסי במדליית זהב ביידוי פטיש בשיא מכביה חדש של 60.84 מטר, לפני מאיר יעקובי מישראל (50.70 מטר) וג'ו גולד מארצות הברית (48.70 מטר).

באליפות ארצות הברית שנערכה בשנת 1975 זכה ג'רסי במדליית זהב ביידוי פטיש בתוצאה של 67.92 מטר.

בתחרויות האתלטיקה של המכביה העשירית שנערכו בשנת 1977 זכה ג'רסי במדליית זהב בפעם השנייה ברציפות ביידוי פטיש בשיא מכביה חדש של 66.56 מטר, לפני ג'ו גולד מארצות הברית (48.20 מטר) ועמיהוד רבינוביץ' מישראל (45.62 מטר).

באליפות ארצות הברית שנערכה בשנת 1978 זכה ג'רסי במדליית זהב בפעם השנייה בקריירה שלו בתוצאה של 68.35 מטר. שנה לאחר מכן, באליפות ארצות הברית הוא זכה במדליית כסף בתוצאה של 68.73 מטר, אחרי סקוט נילסון מקנדה שקבע שיא אליפות חדש של 72.06 מטר. 	

במבחנים האמריקאים לאולימפיאדת מוסקבה (1980) הוא סיים שלישי ביידו פטיש בתוצאה של 70.31 מטר וניכלל במשלחת האמריקאית, אך בשל החרם האמריקאי על המשחקים האולימפיים, נמנע ממנו להשתתף בהם.

בתחרויות האתלטיקה של המכביה האחת-עשרה שנערכו בשנת 1981 זכה ג'רסי במדליית זהב בפעם השלישית ברציפות ביידוי פטיש בשיא מכביה חדש של 67.14 מטר מטר, לפני טרי מלינג'ר (55.60 מטר) ומרק זיידמן (49.48 מטר), שניהם מארצות הברית.

## חייו האישיים
לאחר שפרש מספורט תחרותי החל ג'רסי לאמן אתלטיקה ופיתוח גוף. משנת 1995 הוא כירופרקט.

## שיאים אישיים
* יידוי פטיש: 71.36 מטר (1980)

## קישורים חיצוניים
* בוריס ג'רסי, באתר *Track and Field Statistics* 
* בוריס ג'רסי, באתר *Northeastern University* 
* 

קטגוריה:אתלטים יהודים אמריקאים
קטגוריה:מיידי פטיש אמריקאים
קטגוריה:אלופי המכביה: אתלטים
קטגוריה:מהגרים מישראל לארצות הברית
קטגוריה:ישראלים שנולדו ב-1952
קטגוריה:אמריקאים שנולדו ב-1952
קוקייה מזרחית

230px|ממוזער|שמאל|קוקייה מזרחית בבוהטן
**קוקייה מזרחית** (שם מדעי: ***Cuculus Saturatus***) היא מין עוף ממשפחת הקוקייתיים המצויה ממזרח אירופה וסיביר עד צפון-מזרח אוסטרליה. הקוקייה מקננת באזורים מיוערים וביערות צפופים.

## תיאור חיצוני
גודלה של הקוקייה נע בין 34-30 ס"מ. היא בעלת גוון צהוב-בז', ותחתית כנפיה בצבע חלודה. הקוקייה בעלת מקור כבד.

## בית גידול
הקוקייה מקננת בעיקר באזורים מיוערים וביערות צפופים של אורן ואשוחית.

## מסלול נדידה
לקוקייה המזרחית יש טווח נדידה גדול ביותר. היא נודדת מרוסיה ליפן המערבית ומשם לצפון סיביר. בחורף, הקוקייה המזרחית נודדת ברחבי אינדונזיה, הפיליפינים ובצפון מזרח אוסטרליה.

## קולות
הקוקייה המזרחית מפיקה סדרת זוגות של תווים בעלי דגש שווה, קריאתה של הקוקייה דומה לקריאת הדוכיפת, היא מקדימה לפני קריאתה לרוב ב-4–8 תווים – "פופופופופו" פרט לזכר. הנקבה משמיעה סלסול כשל קוקייה אירופאית.

## התנהגות
הקוקייה מאופיינת כעוף חמקן וחשדן, היא טפילת קנים וניזונה בעיקר מחרקים.

## רבייה
בעונת הרבייה נחבאת הקוקייה באמירי אילנות ודוגרת לרוב בטייגה וביער סבוך.

## ראו גם
*קוקייתיים
*קוקייה מצויצת

## לקריאה נוספת
* "החי והצומח של ארץ ישראל – אנציקלופדיה שימושית מאוירת כרך 6 עופות"

## קישורים חיצוניים

## הערות שוליים

קטגוריה:בעלי חיים שתוארו ב-1843
קטגוריה:טקסונים שתוארו בידי אדוארד בליית
קטגוריה:קוקיתיים
קטגוריה:ארץ ישראל: קוקייתיים
סלעית המדבר

ממוזער|230px|סלעית המדבר
**סלעית המדבר** (שם מדעי: *Oenanthe deserti*) היא מין ציפור קטנה המשתייכת למשפחת החטפיתיים. מקור שמה של הסלעית נובע מתכונתה – לעמוד על נקודת תצפית גבוהה, בעיקר על סלעים.

## הציפור בישראל
בישראל מצויים 11 מתוך 18 מיני הסלעית בעולם, סלעית המדבר נכללת בקבוצת מיני הסלעיות הנמצאות בישראל.

בישראל הסלעית מצויה בעיקר בשטחי המדבר, נדיר לראותה בשאר חלקי הארץ.

## רבייה
סלעית המדבר מקננת באזורים יבשים ובערבות חוליות עם שיחים נמוכים, מקום קינונה בחור בקרקע או בסדק סלע.

הסלעית מטילה בין 4–5 ביצים בצבעים כחול-ירוק.

## מראה וייחוד הסלעית
מראה סלעית המדבר שונה משאר הסלעיות כיוון שצבען שחור בכשני שלישים ויותר מאורכן. אורכה של הסלעית הוא 14.5–15.5 ס"מ, אורך כנפה 8.2–9.4 ס"מ, מוטת כנפיה כ-30 ס"מ ומשקלה נע בין 17–24 גרם. קיים הבדל בין מראה הזכר למראה הנקבה: לזכר גוני חום-חולי, שחור ולבן וגרונו שחור. לנקבה צבע חום-חולי, למעט הכנף האפורה וסוככות האוזן האדמדמות-חומות .

## מזון
מזונה העיקרי של הסלעית מורכב מחרקים שונים: חיפושיות, חגבים, צרעות, ובמיוחד זבובים ונמלים. היא מגוונת את מזונה בפירות המצויים באזורי המדבר. היא צדה את החרקים על-ידי תצפית ממקום גבוה וגלישה לקרקע כדי ללכוד אותם.

## קולות/ שפת תקשורת
לציוצה של הסלעית מספר סוגים. הקריאה "ויה" צייצני ומעורפל, "טסק: צקצקני וקשה, וטרטור דק ומעורפל "טק-טק-טק". 

## קישורים חיצוניים

## הערות שוליים

קטגוריה:בעלי חיים שתוארו ב-1829
קטגוריה:חטפיתיים
קטגוריה:ארץ ישראל: חטפיתיים
קטגוריה:טקסונים שתוארו בידי קונרד יאקוב טמינק
קטגוריה:הסהרה: בעלי חיים
קטגוריה:תוניסיה: עופות
חנקן אדום-גב

ממוזער|230px|חנקן אדום-גב

**חנקן אדום-גב** (שם מדעי: ***Lanius Collurio***) הוא מין של ציפור שיר בגודל דרור ממשפחת החנקניים, השוקלת כ-30 גרם, ואורכה נע בין 16 ל-18 סנטימטרים. החנקן אדום-הגב נקרא כך בשל גבו האדום, בנוסף נקרא כשמו חנקן משום שהוא נוהג לשפד ולקרוע את טרפו בעודו חי. החנקן חולף בישראל, ועשוי לקנן בתקופת הקיץ באזורי הצפון.

## תיאור המראה חיצוני
### צבעיו של הזכר
לזכר גב ערמוני. הראש, העורף והשת (ישבן) בצבע תכלכל-אפרפר, בין הגבות והגרון הלבנים לחיים שחורות. לזכר הבוגר אין סהרונים על צדי הבטן וזנבו שחור. סוככות כנפיו וגבו חומים-חלודיים, גחונו לבנבן עם גוון ורדרד, ויש לו פס עין שחור ורחב, לעיתים קרובות עם גבול עליון לבן וצר שנמשך עד המצח. לעיתים יש לחנקן אדום-הגב כתם לבן קטן בבסיס אברות היד.

### צבעיהם של הנקבה והצעיר
גבה של הנקבה חום-חלודי בצבע דהוי יותר משל הזכר עם פספוס כהה עדין, וגחונה לבן. מלמטה צבעה לבן-צהוב-מלוכלך עם סהרונים עבים בכמות שמשתנה מלמעלה למטה. הציפור הצעירה דומה במראה לנקבה, לעיתים נדירות דומה הנקבה יותר לזכר. הכיפה חומה או אפורה-חומה, העורף אפור יותר, פס העין בצבע חום, וקדמת העין בהירה לרוב. זנבה חום כהה עם שוליים לבנים ודקים. לצעירים כתמים סהרוניים גם על גבם וקודקודם בהשוואה לחנקן אדום-ראש. לזנים המזרחיים זנב אדמדם.

## דפוס זיהוי
החנקן אדום הגב ניצב זקוף ברוב המקרים, כאשר הוא עצבני הוא מטלטל את זנבו מצד לצד. החנקן הצעיר והזכר בחורף הראשון דומים במראם לנקבה, אך לרוב בעלי סהרונים צפופים יותר מלמעלה, למעטים מהם גוון חום "חם" יותר בחלק העליון של הזנב, והם דומים לחנקן ערבות צעיר.

## קינון, רבייה וגידול צאצאים
החנקן אדום-הגב הוא ציפור נודדת. יש זוגות מעטים של חנקנים אדומי-גב המקייצים (נשארים בעונת הקיץ) בארץ, הם דוגרים בעיקר במורדות החרמון התחתונים בתחום חגורת יער-הספר ההררי, בצפון רמת הגולן, ולעיתים נדירות גם בגליל העליון ובכרמל. הם דוגרים בנוף חקלאי פתוח, לעיתים קרובות בשדות ובאחו עם עצים וכן על מדרונות עם עצי ערער, לאחר שמקייצים חוזרים לאירופה במאי. החנקן מקנן בחודשים מאי ויוני באזורים טרשיים (אזורים סלעיים) עם צומח דליל של עצים ושיחים. בשונה מחנקנים אחרים, החנקן אדום-הגב אינו קשור לצמחים קוצניים.

נקבת החנקן מטילה כחמש עד שש ביצים ירקרקות או צהבהבות ועליהן נקודות וכתמים חומים-אדמדמים, המרוכזים בצד הכד (הצד המעוגל יותר) של הביצה. הנקבה לבדה דוגרת במשך 13–14 יום. הגוזלים שוהים בקן 14–16 יום. החנקן דוגר דגירה אחת לעונה.

## שירה וקולות
שירתו של החנקן אדום-הגב מזכירה מעט את הסבכי האפור. היא שקטה ונשמעת לעיתים רחוקות, ובה צלילים צורמים וחורקים המעורבבים בקטעי חקיינות של ציפורים אחרות. קריאת האזהרה "והב" חוזרת על עצמה מדי פעם. כאשר הוא עצבני מאוד, הוא משמיע סדרת צקצוקי לשון "טסצ'ק".

## תזונה
החנקן אדום-הגב טורף חרקים גדולים, זוחלים, ציפורים ויונקים קטנים, והוא מתמחה בציד חרקים, חלקם אף אוגרים מזון על ידי שיפוד טרף עודף על קוצים.

## קישורים חיצוניים

* חנקן אדום-גב | ציפורי שיר | ציפורים בישראל - אתר הצפרות הישראלי
* חנקן אדום-גב
* תצפית סיורי צפרות- מגדיר ציפורי ארץ ישראל - ציפורי שיר - חנקן אדום גב
* חנקן אדום-גב - מדריך בעלי החיים בישראל של טיולי | אתר טיולי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:חנקניים
קטגוריה:ארץ ישראל: חנקניים
קטגוריה:בעלי חיים שתוארו ב-1758
קיכלי גדול

**קיכלי גדול** (שם מדעי: ***Turdus Viscivorus***) הוא מין ציפור ממשפחת הקיכליים והוא המין הגדול ביותר מבין הקיכליים הנראים בישראל

ציפור זו מרבה לשהות על הקרקע, ולכן נדיר לצפות בה נודדת, דבר שאינו מאפיין ציפורי שיר.

## תיאור
* מבנה גוף: אורך גופו של הקיכלי כ־27 סנטימטרים, מוטת כנפיו 15.1 סנטימטרים, ומשקלו 110 גרם.
* צבעים: הקיכלי הגדול מאופיין בצבעו האפרפר ובנקודות שעל חזהו, הגדולות משל קיכלי רונן.
* סטטוס שימור בינלאומי: ללא חשש (LC - Least Concern)
* סטטוס שימור אזורי: לא רלוונטי, אינו מקנן בישראל

## תפוצה ומגמות אוכלוסין
אוכלוסיות יציבות של הקיכלי הגדול מצויות במערב אירופה ובדרומה, באסיה הקטנה בין הים השחור והים הכספי ובדרום־מזרחה משם - בצפון איראן וטורקמניסטן.
[ממוזער|[ביצה|ביצי קיכלי גדול, אוסף מוזיאון טולוז]]
אוכלוסיות של הקיכלי הגדול המצויות בצפון אירופה וברוסיה (מזרחה עד לימת באיקל) נודדות לאפגניסטן, למזרח התיכון ולצפון אפריקה. באירופה בלבד – המהווה בין 50% ל־74% משטח התפוצה של המין - מצויים בין 3–7.4 מיליון זוגות דוגרים של הקיכלי הגדול מדי שנה.

בישראל הקיכלי הגדול חולף בעיקר בחורף. הוא נדיר ומחליף מיקום באופן תדיר, בעיקר בצפון ובמרכז. תצפיות מראשית נובמבר בעיקר באזור תל ברוך, מעידות על כך, שהקיכלי הגדול הוא עוף שאינו מרבה להישאר במקום אחד דרך קבע. כמו כן, נערכו תצפיות עם התקדמות החורף - בעיקר בהרי הצפון והגולן. בסוף חודש נובמבר 2014 שני פרטים צולמו באזור צאלים

## קישורים חיצוניים

* HBW קיכלי גדול באתר
* iucnredlist קיכלי גדול
* קיכלי גדול באתר הצפרות הישראלי

## הערות שוליים

קטגוריה:טקסונים שתוארו בידי קארולוס לינאוס
קטגוריה:קיכליים
קטגוריה:ארץ ישראל: קיכליים
קטגוריה:סרביה: עופות
קטגוריה:בעלי חיים שתוארו ב-1758
רואים רחוק רואים שקוף

"**רואים רחוק רואים שקוף**" הוא פזמון שכתב יענקל'ה רוטבליט והלחינו וביצעו שמוליק קראוס ואילן וירצברג.

## רקע
השיר יצא לאור בשנת 1983 כתקליט שדרים שהושמע ברדיו, והוצג כשיר משותף של קראוס ואילן וירצברג. בהקלטת השיר הייתה אמורה להשתתף זמרת ליווי בקולות הגבוהים, אך מכיוון שהזמרת המיועדת לא הופיעה להקלטת השיר, ביצע את הליווי במקומה אילן וירצברג. רק כחמש שנים לאחר מכן יצא השיר באלבום, ונכלל באלבומו של קראוס "אחרי עשרים שנה" שיצא ב-1988.

לאורך השנים בוצעו מספר גרסות כיסוי לשיר, בין היתר על ידי נחמה הנדל, גידי גוב (יחד עם שם טוב לוי), מאיר בנאי וגיא מזיג.

## תוכן השיר
השיר נכתב בהשראת הדמות המקראית משה, שהנהיג את עם ישראל במדבר, אך בשל חטא שחטא, כמתואר בסיפור מי מריבה נגזר עליו לראות את הארץ המובטחת מהר נבו, אך לא להיכנס אליה.

הדובר בשיר מתאר מסע אותו הוא חווה. הוא מתאר מצב בו היה לו צר ולוחץ ולכן נאלץ "לפרוש כנפיים ולעוף".

בפזמון הרמז נוסף לפסוק מהתנ"ך - מקור השורה בשיר "בן אדם כעץ שתול על מים" הוא בספר תהלים ("והיה כעץ שתול על פלגי מים..." תהלים א'), על פי הדובר בן האדם מבקש להכות שורש ולהיאחז בדבר מה. הדובר מדמה את בן האדם גם לסנה בוער.

בבית השני טוען הדובר כי איבד את הדרך וחייו היו חידה. הוא עוסק בחיפוש אחר אמת הקיום. הבית השלישי מתאר כעין סוף מסע, כאשר הדובר שב אל ביתו - לאחר שסער כסופה.

## קישורים חיצוניים

* דויד פרץ, רואים רחוק רואים שקוף, באתר תרבות il
* 

## הערות שוליים

קטגוריה:שירי שמוליק קראוס
קטגוריה:שירי מאיר בנאי
קטגוריה:שירי נחמה הנדל
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שהולחנו על ידי שמוליק קראוס
קטגוריה:שירים המבוססים על התנ"ך
קטגוריה:סינגלים בהוצאת הד ארצי
ירבוע מצוי

**ירבוע מצוי** (שם מדעי: *Jaculus jaculus*) הוא מין מכרסם ממשפחת הירבועיים החי במחילות באזורים חמימים ויבשים ברחבי העולם.

## מקורו בטבע
הירבוע המצוי חי בעיקר באזורים יבשים כמו מדבריות וניזון בעיקר מצמחים. לירבוע אויבים רבים וביניהם: דורסי לילה, יונקים טורפים ובני אדם. תוחלת חייו של הירבוע המצוי היא כ-6 שנים והיא יכולה להתארך אם הוא גדל בתנאי שבי.

## מבנה גופו
אורך גופו של הירבוע המצוי הוא כ-11 סנטימטרים ואורך זנבו כ-18 סנטימטרים ומשקלו נע בין 35 גרם ל-90 גרם. הירבוע בעל רגליים אחוריות הגדולות פי ארבעה מהרגליים הקדמיות והן משמשות לניתור ולהליכה בתנאי הסביבה בהם הוא חי. כמו כן כפות רגליו מכוסות שיער על מנת למנוע שקיעה של כפות הרגליים בחול.

## חושים ותקשורת
כל חושיו של הירבוע מפותחים. העיניים, האפרכסת, ובועיות השמע שלו גדולות מאוד. יש לו שערות ארוכות מאוד על חרטומו שעוזרות לו בהתמצאות בסביבה ובמציאת מזון.

## מאפייני החיים של הירבוע המצוי
הירבוע המצוי הוא בעל חיים יחידאי (סוליטרי) וכל אחד חי במחילה שחפר לעצמו. עומק המחילה יכול להגיע למטר אחד מתחת לפני האדמה, ואורכה יכול להגיע לחמישה מטרים. הירבוע המצוי הוא בעל חיים לילי. בלילה הוא מקפץ למרחקים בחיפוש אחר מזון, ואילו ביום הוא נח במחילתו.

## הירבוע בישראל
בארץ ישראל קיימים שני מיני ירבועים: הירבוע המצוי והירבוע הגדול. את שני המינים הללו ניתן למצוא בנגב, במישור החוף ובערבה. לאורך השנים ירבועי ישראל נפגעו בעיקר בגלל עבודות בנייה וחקלאות שהרסו את בתי הגידול שלהם. נכון לשנת 1987 מסווגים/ מוגדרים ירבועי ישראל כבעל חיים המצוי בסיכון, ויש חוק רשמי של המדינה האוסר ציד או סחר בהם.

## קישורים חיצוניים

* ירבוע מצוי באתר ADW
* הירבוע המצוי בספריה הווירטואלית של מט"ח
* הירבוע המצוי בחברה להגנת הטבע
* Jaculus jaculus

## הערות שוליים

קטגוריה:טקסונים שתוארו בידי קארולוס לינאוס
קטגוריה:ירבועיים
קטגוריה:ארץ ישראל: מכרסמים
קטגוריה:מצרים: יונקים
קטגוריה:כווית: יונקים
קטגוריה:איחוד האמירויות הערביות: יונקים
קטגוריה:קטר: יונקים
קטגוריה:בחריין: יונקים
קטגוריה:תוניסיה: יונקים
קטגוריה:בעלי חיים שתוארו ב-1758
קטגוריה:אלג'יריה: יונקים
קטגוריה:ניז'ר: יונקים
קטגוריה:הסהרה: בעלי חיים
יערון גדול

**יערון גדול** (שם מדעי: *Apodemus mystacinus*) הוא מין של מכרסם ממשפחת העכבריים והגדול ביותר במיני הסוג יערון. משקלו נע בין 20 ל-57 גרם. הוא נפוץ בעיקר בחבל הים-תיכוני.

## תיאור חיצוני
יערון גדול הוא מכרסם בינוני.

לעיתים הוא בגוון חום ולעיתים עם אפור. האפרכסות שלו ארוכות וכאשר הוא מתמתח הן יכולות לכסות את העיניים. עיניו גדולות, הזנב ארוך יותר מהגוף, וגב הזנב כהה. אין הבדלי גודל משמעותיים בין הזכר לבין הנקבה. היערון דומה בצורתו לחולדה, אך קטן ממנה, וצבע זנבו שהוא אפור שונה מצבע זנבה של החולדה שהוא ורוד

בכפות רגליו ישנן גבשושיות עור שעוזרות לו לטפס על סלעים, הגבשושיות בולטות בעיקר ברגליו האחוריות. משקלו הוא כ-20–57 גרם.

## מקום מחיה
היערון הגדול נמצא בחבל הים התיכוני בחורש סבוך ובשרידי חורש העשירים בסלעים. בנוסף הוא גם שוכן בטרשונים (סלעים חשופים, בעלי חריצים ושקעים) בחרמון בגובה של 1900 מטרים. הוא נמצא גם במדינות אחרות כגון: יוגוסלביה, טורקיה, קווקז, עיראק, סוריה, לבנון וירדן.

## התנהגות
היערון הגדול פעיל בשעות הלילה. הוא אינו חופר מחילות משלו, אלא נח בקן בסדקי סלעים.

היערון הוא צמחוני, הוא מגוון את תפריטו במזון מן החי כגון חרקים ושבלולים.

היערון הגדול חי בטבע 7–8 חודשים.

## אויבים
אויביו של היערון הגדול הם: נחשים, דורסי לילה ויונקים טורפים (בעיקר דלק סלעים).

## קישורים חיצוניים

*יערון גדול אתר המארג
*Apodemus mystacinus - Encyclpedia of life
*Apodemus mystacinus אתר inaturalist

## הערות שוליים

קטגוריה:טקסונים שתוארו בידי ארתור יו גרפיט אסטון
קטגוריה:בעלי חיים שתוארו ב-1877
קטגוריה:עכברים (תת-משפחה)
קטגוריה:ארץ ישראל: עכבריים
גרביל הערבה

**גֶּרְבִּיל הערבה** (שם מדעי: *Gerbillus nanus*) הוא מין של מכרסם ממשפחת העכבריים. הוא מאופיין בכך שהוא מכרסם קטן שגופו עדין וזנבו ארוך. אורך גופו כ-9 ס"מ אורך זנבו כ-12 ס"מ ומשקלו הממוצע הוא 23 גרם. הזכרים והנקבות דומים זה לזה בגודלם ובמשקלם. תפוצתו העיקרית היא בצפון אפריקה ובמזרחה (מאלג'יריה עד מצרים וסומליה) ובמערב אסיה (ישראל, חצי האי ערב, איראן ופקיסטן).

## מאפיינים
מבנה גופו: גרביל הערבה הוא מכרסם קטן שגופו עדין וזנבו ארוך. אורך גופו כ-9 ס"מ אורך זנבו כ-12 ס"מ ומשקלו הממוצע הוא 23 גרם. הזכרים והנקבות דומים זה לזה בגודלם ובמשקלם. כפות הרגליים של גרביל הערבה חשופות משיער.

צבע הפרווה: אפורה-צהבהבה בגב ולבנה בגחון. הצבע הלבן נמשך גם ללחיים ומקיף את העיניים.

התאמה לסביבה: הרגליים האחוריות של גרביל הערבה ארוכות מן הקדמיות והוא מיטיב לקפוץ ולדלג עליהן כמו גרביל הסלעים והגרביל הזעיר שאינם חיים בחולות.

## אורח חייו של הגרביל
גרביל הערבה הוא בעל חיים יחידאי וכל פרט חי בשטח מחיה משלו. הוא מסמן את השטח שלו בחומר ריח המופרש מבלוטת הבטן, וכך הוא מסלק ממנה פולשים מבני מינו. גרביל הערבה פעיל בלילה ובשעות היום הוא מתחבא במחילה שחפר מתחת לשיח. עומק המחילה מגיע למטר אחד, ובקצה יש חדר מורחב.

## רביית הגרביל
עונת הרבייה של גרביל הערבה חלה באביב ובקיץ, ואולי אף ביתר עונות השנה. הנקבה ממליטה בקן מרופד במחילתה 2–5 ולדות בכל שגר.

## תפוצתו של הגרביל
המין גרביל הערבה נפוץ בצפון אפריקה ובמזרחה (מאלג'יריה עד מצרים וסומליה) ובמערב אסיה (ישראל, ערב, איראן ופקיסטן). בישראל הוא מצוי בערבה בלבד, מאילת בדרום ועד ים המלח בצפון. הוא חי בחולות מיוצבים עשירים בצומח ובשטחי מלחה. אף שגרביל הערבה נדיר למדי ותפוצתו בישראל מוגבלת לערבה, לא ידוע על פגיעה באוכלוסייתו בישראל.

## התאמה לסביבה
סוג גרביל זה חי במדבר משום שהפיזיולוגיה שלו מאפשרת לו חיסכון במים. הוא מסוגל לחיות ללא שתייה ולהפיק את המים שהוא זקוק להם ממזונו בשל העובדה שהזרעים הנאכלים בלילה סופגים לעיתים מעט טל, והזרעים המאוחסנים במחילה סופגים לחות מן האוויר. בנוסף הפעילות בשעות הלילה חוסכת אף היא נוזלים, ובשעות היום שוהה הגרביל במחילות שהטמפרטורה בהן ממוזגת, והלחות היחסית בהן גבוהה. הוא אינו מאבד מים בהזעה, הכליות שלו מפותחות מאוד ומפרישות שתן מרוכז, והחיסכון במים מתבטא גם בגללים היבשים שלו.

## קישורים חיצוניים

* תיירות ערבה, גרביל הערבה
* כיצד לגדל גרבילים?

## הערות שוליים

קטגוריה:טקסונים שתוארו בידי ויליאם תומאס בלנפורד
קטגוריה:גרביליים
קטגוריה:ארץ ישראל: עכבריים
קטגוריה:מצרים: יונקים
קטגוריה:בעלי חיים שתוארו ב-1875
קטגוריה:הסהרה: בעלי חיים
קטגוריה:תוניסיה: יונקים
יערון קטן

**יערון קטן** (שם מדעי: *Apodemus sylvaticus*) הוא בעל חיים מסדרת המכרסמים וממשפחת העכבריים. הוא קרוב מאוד למין יערון צהוב-צוואר שבעבר היה תת-מין שלו.

## מאפיינים
היערון הוא בעל חיים לילי. לטמפרטורה בסביבה אין השפעה על פעילותו. הוא חי במחילות מסועפות שעומקן תלוי בשיעור האור. מיומנותו של היערון הקטן היא טיפוס על עצים, לעזר בהתנהלותו, ולמחייתו.

## מבנה גופו
אורך הגוף של היערון הקטן הוא 8.6 ס"מ, אורך הזנב שלו הוא 9.7 ס"מ, אורך אפרכסת האוזן 1.6 ס"מ, אורך כף הרגל 2.2 ס"מ ומשקלו כ-20 גרם. אין הבדלים משמעותיים בין הזוויגים (הזכר והנקבה). צבע הפרווה שלו חום-צהבהב עם גוון אפור. בדרך כלל מופיע כתם אורך צהוב על הגחון.

## תפוצתו
היערון הקטן נפוץ בארץ בחורשים, בגליל ובכרמל, אך היערון הקטן מעדיף לחיות בקרחות היער או בשטחי בתה (נוף צומח האופייני לחבל האקלים הים-התיכוני) מכוסים פטל או סירה קוצנית. בחרמון הוא חי גם בנוף פתוח, אך בדרך כלל בסלעים שבמדרונות הדולינות. בעולם ניתן להבחין בו ביבשות אסיה, אירופה (חוץ מאזורי הצפון הרחוק) עד צפון בורמה בדרום וכן גם בצפון אפריקה.

## אוכל ומחיה
היערון הקטן ניזון מבלוטי אלון, זרעים, פירות, נבטים, צמחים, חרקים וחלזונות. היערון הקטן חי בין השאר גם בחרמון, שם הוא ניזון בחורף ממזון שאגר במחילות מבעוד מועד.

## רבייה
עונת ההזדווגות באירופה - באביב ובראשית הקיץ. משך ההיריון של היערון הקטן הוא בין 23–26 יום. בישראל חלות ההמלטות בסוף החורף. ישנן כ-3–4 המלטות בשנה, ובכל המלטה נולדים בין 3–9 ולדות. כעבור שבועיים מלידתם הם פותחים את העיניים. בגיל שלושה שבועות הם מגיעים לעצמאות, ובגיל חודשיים הם מגיעים לבגרותם המינית.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:עכברים (תת-משפחה)
קטגוריה:ארץ ישראל: עכבריים
קטגוריה:ספרד: יונקים
קטגוריה:צרפת: יונקים
קטגוריה:פולין: יונקים
קטגוריה:דנמרק: יונקים
קטגוריה:איסלנד: יונקים
קטגוריה:אנדורה: יונקים
קטגוריה:סקוטלנד: בעלי חיים
קטגוריה:איטליה: יונקים
קטגוריה:בעלי חיים שתוארו ב-1758
M2 High Speed Tractor

**M2 High Speed Tractor** הוא טרקטור המוגדר כרכב דחיפה (מטוס), שמשימתו העיקרית הייתה של גרירה ותמיכה במטוסים ושירת בחילות האוויר של צבא ארצות הברית בתקופת מלחמת העולם השנייה משנת 1942. 

דגם ה-"M2 High Speed Tractor" הושק בשנת 1941.

דגם ה-"M2 High Speed Tractor" יוצר על ידי "Cleveland Tractor Company".

בנוסף, מאפייני הרכב נוצלו על ידי כוחות הארטילריה לגרירת חלקים מוגבלים.

## "M2 High Speed Tractor"
  
* יוצרו 8,500 יחידות 
* רכישה: צבא ארצות הברית
* יכולת גרירה: 7 טון
* גרירה קדמית (דחיפה): 4.5 טון
* צוות - 3 (הנהג במרכז), צוות לא מוגן, חשוף לתנאי מזג האוויר
* מנוע בנזין
* טווח נסיעה - 160 ק"מ
* דגם ה-"M2 High Speed Tractor" היה מצויד בציוד סטנדרטי שכלל: כבל, גנרטור 110 וולט שהורכב על הפגוש הקדמי הימני, ומדחס אוויר, 2 צילינדרים 2,000 PSI
* קיבולת מכל דלק - 33 גלון (124.91 ליטר)
* אור אחורי - לתמרונים לאחור
* מדרון טופוגרפי (מידת נטייה של הכביש -
סלול או לא סלול) - 60%
* דגם ה-"M2 High Speed Tractor" התגבר על תעלות 1.5 מטר
* דגם ה-"M2 High Speed Tractor" התגבר על מכשול אנכי של 50 ס"מ
* דגם ה-"M2 High Speed Tractor" התגבר על מכשול מים של 80 ס"מ
* דגם ה-"M2 High Speed Tractor" היה בשרות צבא ארצות הברית עד שנות הששים של המאה העשרים

## תמונות

קובץ:Cletrac and P-47.jpg | דגם  "M2 High Speed Tractor"
קובץ:Cletrac and F-5 Lightning 7PRG.jpg | דגם  "M2 High Speed Tractor"
קובץ:Cletrac M2 at W&P show.JPG | דגם  "M2 High Speed Tractor"


## קישורים חיצוניים

* 

## הערות שוליים

קטגוריה:טרקטורים
קטגוריה:כלי רכב שהושקו ב-1941
קטגוריה:כלי רכב צבאיים
קטגוריה:רכבי דחיפה
קטגוריה:אמצעי לחימה אמריקאיים במלחמת העולם השנייה
קטגוריה:כלי רכב אמריקאיים
קטגוריה:כלי רכב צבאיים אמריקאיים
ציור מדהובאני

**ציור מדהובאני** (או **ציור מיתילה**) הוא סוג אומנות נשים מחבל ארץ מיתילה שבמדינת ביהר בהודו וכן בנפאל. הציור נעשה באמצעות האצבעות, זרדים, מברשות, חודי-עטים וגפרורים, ומשתמש בצבעים ופיגמנטים טבעיים. הוא מאופיין בדגמים גאומטריים המושכים את העין. אומנות זו כוללת תכנים טקסיים המקושרים לאירועים מסוימים, כגון לידה או נישואין, פסטיבלים, כגון הולי, סוריה שאסטי, קאלי פוג'ה, אופניאנה, ודורגה בוג'ה.

## מקורות
הציור המדהובאני/מיתילה הוא באופן מסורתי אומנות של נשים מקהילות שונות בחבל ארץ מיתילה בהודו ונפאל, ומחוז מדהובאני הוא מרכז ייצוא עיקרי של ציורים אלה. במקור, סגנון הציור היה בעיקר באומנות קיר או רצפה ברחבי האזור, ובזמנים עכשוויים התפתח גם לציור על נייר, בד, וקנבס, בעיקר במדהובאני, ומשום כך מה שהיה ידוע בעיקר כ"ציור מיתילה" מוכר היום גם כ"ציור מדהובאני". הציורים המדהובאנים עשויים מדבק אבקת אורז, אוכרה וצמחים אחרים.
## סגנונות
לאמנות המדהובאנית יש חמישה סגנונות ייחודיים, והם בהרני (Bharni), קאצ'ני (Katchni), טנטריק (Tantrik), גודנה (Godna), וקוהבר (Kohbar). בשנות ה-1960s, הסגנונות גודנה, בהרני וטנטריק צוירו בעיקר על ידי נשים ברהמיניות, מהקאסטה הגבוה. הנושאים של הציורים היו בעיקר דתיים, כשהם מתארים אלים ואלות, ואת החי והצומח. הציורים של נשות הקאסטות הנמוכות כללו בעיקר היבטים של חיי היומיום, סמלים, סיפורי הדמות ראג'ה שאילש, שומר הכפר, וכדומה. אבל מאז, אמנות המדהובאני עברה גלובליזציה, וכבר אין הבדלים מבוססי מעמד, והאמניות עובדות בכל הסגנונות.

## הכרה
הציור המדהובאני זכה להכרה רשמית ב-1969 כאשר סיטה דווי זכתה בפרס המדינה מטעם ממשלת ביהאר. בשנת 1975, נשיא הודו העניק את פרס פדמה שרי לג'גדמבה דווי, ואת הפרס הלאומי לסיטה דווי, שתיהן אמניות מדהובאני. סיטה דווי זכתה בפרס פדמה שרי ב-1981, את פרס ראטנה ביהאר ב-1984, ואת פרס שליפ גורו ב-2006. בשנת 1984 גנגה דווי זכתה בפרס פדמה שרי. מהסונדרי דווי זכתה בפדמה שרי בשנת 2011. באווה דווי, ימונה דווי, שאנטי דווי, צ'אנו דווי, בינדשווארי דווי, צ'נדרקלה דווי, שאשי קאלה דווי, לילה דווי, גודווארי דוטה, בהארטי דאיאל, מאנישה ג'הה, אמבריקה דווי, וצ'נגרבהושאן גם זכו בפרס הלאומי. 

## גלריה

File:Madhubani Painting Exhibition.jpg|ציור מדהובאני המוצג במוזיאון במומבאי
File:Madhubani folk art (modern representation).jpg|ציור מדהובאני מודרני
File:Madhubani Mahavidyas.jpg|Madhubani Mahavidyas


## לקריאה נוספת

*  (ראה מדד: p. &#x20;148-152)


## קישורים חיצוניים

* Madhubani - age old rural art from in Bihar
* אוסף ציורים מדהובאנים מאמניות מובילות
* בריאיון עם עיתון Indian Express, האמונית המדהובאנית וידושיני חולקת את השקפותיה על שימור אמנות מסורתית, כולל אומנות מיתילה.
* אתר האמנית בהארטי דאיאל
* אתר משרד התרבות ההודית, עם האומנית גאורי מישרה
* אתר האומנית גאורי מישרה 'Maaji of Madhubani'
* ציורי מיתילה
* האתר של האומנית מאנישה ג'הה ומרכז האומנות מדהובאני
* Madhubani Paintings-All You Need to Know About the Quintessential Elegance
* Mithila Painting, Benipatti, Madhubani * mithilapaintings.org

## הערות שוליים

קטגוריה:ציור
קטגוריה:הודו: תרבות
קטגוריה:נפאל: תרבות
קנת' פלקס

**קנת' "קן" פלקס** (באנגלית: **Kenneth ("Ken") Flax**; נולד ב-20 באפריל 1963) הוא אתלט יהודי-אמריקאי בעבר, פעמיים אלוף ארצות הברית (1988 ו-1990), סגן אלוף ארצות הברית (1989), 4 פעמים מקום שלישי בארצות הברית (1985, 1987, 1991 ו-1992), השתתף פעמיים במשחקים האולימפיים (סיאול 1988 וברצלונה 1992), מקום שביעי באליפות העולם (טוקיו 1991), אלוף האוניברסיאדה (שפילד 1991), פעמיים ברציפות אלוף המכביה (השתים-עשרה 1985 והשלוש-עשרה 1989) ושיאן המכביה ביידוי פטיש.

## ביוגרפיה
פלקס נולד וגדל בסן פרנסיסקו, קליפורניה למשפחה יהודית. הוא למד באוניברסיטת אורגון ושם החל להתאמן ביידוי פטיש בשנת 1982 וביוני אותה שנה זכה באליפות ארצות הברית לנוער. הוא קבע 3 שיאי מכללות ומחזיק בשיא הנוכחי של 78.34 מטרי (2018)

### 1985
בתחרויות האתלטיקה של המכביה השתים-עשרה שנערכו בשנת 1985 זכה פלקס במדליית זהב ביידוי פטיש בשיא מכביה חדש של 68.34 מטר, לפני טוד קאופמן מארצות הברית (53.02 מטר) ועמיהוד רבינוביץ' מישראל (44.26 מטר).

### 1986
במשחקי הרצון הטוב שנערכו במוסקבה, רוסיה ביולי 1986 סיים פלקס במקום עשירי ביידוי פטיש בתוצאה של 73.44 מטר.

### 1987
באליפות העולם שנערכה ברומא, איטליה בשנת 1987 סיים פלקס במקום 20 ביידוי פטיש בתוצאה של 73.36 מטר.

### 1988
בתחרות שנערכה במודסטו, קליפורניה ב-7 במאי 1988 קבע פלקס ביידוי פטיש שיא אישי חדש של 80.02 מטר. במבחנים האמריקאים לאולימפיאדת סיאול (1988) הוא סיים במקום הראשון בתוצאה של 77.26 מטר, אך במשחקים עצמם הוא סיים רק במקום 18 בתוצאה של 72.70 מטר. אם התוצאה שקבע במבחנים יכל היה לסיים במקום שביעי.

### 1989
בתחרויות האתלטיקה של המכביה השלוש-עשרה שנערכו בשנת 1989 זכה פלקס במדליית זהב ביידוי פטיש בשיא מכביה חדש של 78.06 מטר מטר. חודש לאחר מכן, באוניברסיאדה שנערכה בדיסבורג, גרמניה הוא זכה במדליית ארד בתוצאה של 75.86 מטר.

### 1991
באוניברסיאדה שנערכה בשפילד, אנגליה ביולי 1991 הוא זכה במדליית זהב בתוצאה של 76.46 מטר, לפני היינץ וייס מגרמניה (75.62 מטר) שדורג באותה העת במקום הראשון בעולם. חודש לאחר מכן, באליפות העולם שנערכה בטוקיו, יפן הוא סיים במקום שביעי בתוצאה של 75.98 מטר. באותה שנה דורג במקום תשיעי בעולם.

### 1992
במבחנים האמריקאים לאולימפיאדת ברצלונה (1992) סיים פלקס במקום שלישי ביידוי פטיש בתוצאה של 77.54 מטר, אך במשחקים עצמם הוא סיים במקום 23 בתוצאה של 69.36 מטר. אם התוצאה שקבע במבחנים יכול היה לסיים במקום חמישי.

## שיאים אישיים
* יידוי פטיש: 80.02 מטר (1988)

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:מיידי פטיש אמריקאים
קטגוריה:אתלטים יהודים אמריקאים
קטגוריה:בוגרי אוניברסיטת אורגון
קטגוריה:אלופי האוניברסיאדה באתלטיקה
קטגוריה:אלופי המכביה: אתלטים
קטגוריה:אמריקאים שנולדו ב-1963
פרסף בהיר

**פרסף בהיר** (שם מדעי: ***Rhinolopus Euryale***) הוא מין של עטלף חרקים בינוני ממשפחת הפרספיים.

## תיאור חיצוני
בעקבות נדירותו קשה לצפות בפרסף הבהיר ולהבדילו מעטלפי חרקים אחרים. אורך גופו של הפרסף הבהיר הוא כ-5 סנטימטרים, אורך זנבו כ-2.5 סנטימטרים, אורך האמה 39–48 מ"מ, משקלו נע בין 8–11 גרם וצבע פרוותו אפור-חום. משתמש באקולוקציה בעלת סיגנל CF בתדר 102-105 kHz.

## שעות פעילות
הפרסף הבהיר הוא עטלף להקתי שפעיל בעיקר בשעות הלילה וישן בשעות היום במערות מצויות בחורש הים-תיכוני. שלא כמו פרספיים אחרים הפרסף הבהיר אינו עוטף את גופו כשהוא במצב מנוחה.

## אזור מחיה
הפרסף הבהיר חי ביערות ובחורשים בדרום אירופה, בצפון אפריקה ובמערב אסיה (מישראל ועד איראן).

בעבר היה הפרסף הבהיר נפוץ בחבל הים תיכוני של ארץ ישראל, ואילו היום הוא נדיר ונתון בסכנת הכחדה (גם אוכלוסיותיו באירופה נפגעו קשה והתמעטו). בישראל חיים שישה מינים.

בשנות ה-70 הוא נכחד מהכרמל ומהרי יהודה, ואוכלוסייתו בישראל נאמדת,  נכון לשנת 2008, בפחות מ-200 פרטים, והם חיים בשלוש מערות באזור הגליל העליון.

## תזונה
תפריטו מבוסס על עשים גדולים שהוא צד תוך כדי מעוף ועל חרקים גדולים שהוא צד על הקרקע, ובנוסף גם על צמחים שהוא מעופף סביבם.

## קישורים חיצוניים

## הערות שוליים

קטגוריה:טקסונים שתוארו בידי יוהאן היינריך בלאסיוס
קטגוריה:פרספיים
קטגוריה:ארץ ישראל: פרספיים
קטגוריה:בעלי חיים שתוארו ב-1853
קיטי לרוי

**קיטי לרוי** (באנגלית: **Kitty Leroy**; 1850 - 6 בדצמבר 1877) הייתה רקדנית, מהמרת, הבעלים של מסבאה מצליחה, זונה ואקדוחנית במערב הישן של ארצות הברית.
## ביוגרפיה
לרוי נולדה במישיגן ובגיל 10 כבר הייתה רקדנית מקצועית. בגיל ארבע עשרה היא הייתה מופיעה באולמות ריקודים ובמסבאות. היא גם פיתחה כישורי ירי והייתה מופיעה גם כאקדוחנית. היא התחתנה בפעם הראשונה בגיל 15, על פי המיתוס עם הגבר הראשון אשר הרשה לה לירות תפוחים מעל ראשו. אך הנישואים לא ארכו, במה שהפך לדפוס בחייה. היא נסעה מערבה בחיפוש אחר אורח חיים מרגש יותר ופרנסה, והשתקעה במשך זמן מה בדאלאס, טקסס. בגיל 20, היא נישאה פעם שנייה, ומופע הריקודים שלה היה בין האטרקציות הפופולריות בעיר. כעבור זמן מה היא הפסיקה לרקוד והתחילה לעבוד כמחלקת קלפים במשחקי פארו, והייתה נוהגת ללבוש בגדי גברים. היא הפכה למהמרת מיומנת.

היא ובעלה שמו פעמיהם לקליפורניה, שם הם קיוו לפתוח מסבאה. איפשהו לאורך הדרך, היא עזבה אותו למען גבר אחר, והתחתנה בפעם השלישית. הנישואים היו קצרים מאוד, ויצרו חומר לאגדות המערב הפרוע: על פי הסיפור, השניים התווכחו, והיא הזמינה אותו לקרב אקדחים. כשהוא סירב, ואמר שלא ילחם באישה, היא לבשה בגדי גברים, וחזרה על אתגרה שיילחם בה. היא שלפה את אקדחה, והוא לא, והיא ירתה בו. כשהוא לא מת מיד, היא קראה למטיף, והוא השיא אותם. בעלה הטרי מת תוך כמה ימים.

לרוי אז נסעה לדדווד, בטריטוריית דקוטה, ב-1876, והגיעה לשם באותה שיירת עגלות עם קלמיטי ג'יין וביל היקוק הפראי. שם, היא עבדה בזנות בבית בושת המנוהל על ידי מולי ג'ונסון. היא פתחה מסבאת הימורים, ונישאה בפעם הרביעית, הפעם לפרוספקטור זהב גרמני. אך כשכספו אזל, הם החלו להתווכח לעיתים קרובות, ומערכת היחסים הסתיימה.

המסבאה שלה הייתה הצלחה גדולה. בנוסף להכנסות מהימורים, המקום הציע גם שירותי מין, ולרוי עצמה הייתה עובדת בזה מדי פעם, אך בעיקר ניהלה את הנשים האחרות. ב-11 ביוני 1877, לרוי נישאה בפעם החמישית והאחרונה, לפרוספקטור והמהמר סמואל קרלי. נישואים אלה, כמו האחרים, היו סוערים. קרלי היה קנאי, ולרוי לא הייתה מונוגמית באופייה, ובין היתר ניהלה רומן עם בעלה האחרון, ועל פי השמועה גם עם ביל היקוק. בליל ה-6 בדצמבר 1877, קרלי ירה בלרוי והרג אותה, ואז הפנה על עצמו את האקדח והתאבד. הזוג הונחו צד בצד מול המסבאה כדי שיוכלו לבקרם, ואז נקברו ביחד.

דמותה של קיטי לרוי מופיעה בסדרת הטלוויזיה של HBO, דדווד, כקורבן רצח.

## קישורים חיצוניים
* אגדות אמריקאיות, קיטי לירוי
* אגדות שחקני פוקר
* 

## הערות שוליים

קטגוריה:אמריקאים ילידי מישיגן
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:אישים במערב הישן של אמריקה
קטגוריה:קורבנות רצח בארצות הברית
קטגוריה:אלימות נגד נשים: ארצות הברית
קטגוריה:אמריקאיות שנולדו ב-1850
קטגוריה:אמריקאים שנולדו ב-1850
קטגוריה:אמריקאיות שנפטרו ב-1877
קטגוריה:אמריקאים שנפטרו ב-1877
נבחרת בלארוס בכדורגל חופים

**הנבחרת הלאומית של בלארוס בכדורגל חופים** מייצגת את בלארוס בתחרויות כדורגל חופים בינלאומיות ונמצאת בפיקוחה של התאחדות הכדורגל הבלארוסית.

## הסגל הנוכחי
*סגל נכון לאליפות העולם בכדורגל חופים 2019*

מאמן:  ניקולס אלברדו

## שיא תחרותי
### מוקדמות גביע העולם בכדורגל חופים (אופ"א)

## הישגים
**[[אליפות אירופה בכדורגל חופים]]**
* **מקום חמישי (1)**: 2016

**מוקדמות אליפות אירופה בכדורגל חופים**
* **מקום חמישי (1)**: 2015

## קישורים חיצוניים
* דף הנבחרת באתר הרשמי של כדורגל החופים
* דף הנבחרת באתר הרשמי של כדורגל החופים 

בלארוס
כדורגל חופים
קטגוריה:בלארוס: כדורגל
שיר העמק

"**שיר העמק**" הוא שיר שכתב נתן אלתרמן והלחין דניאל סמבורסקי. השיר נכתב בשנת 1934 (פורסם ב-1935) כחלק מפסקול הסרט "לחיים חדשים", שהפיקה מרגוט קלאוזנר בשיתוף עם קרן היסוד.

## הסרט "לחיים חדשים"
הסרט נקרא במקור "הארץ המובטחת" ("לחיים חדשים"), אך הוא נכנס לתודעה בשם "לחיים חדשים". הוא צולם בארץ ישראל, ומטרתו הייתה להציג את החיים בארץ ישראל במטרה לעודד גיוס כספים בידי נדבנים יהודים החיים בגולה.

ההתיישבות בעמק יזרעאל הייתה סמל חשוב באתוס הציוני. לפיכך, הוזכרו חיי החלוצים בעמק במהלך הסרט. מרגוט קלאוזנר, מחלוצי הקולנוע בישראל, פנתה לסמבורסקי שעלה לארץ כשנתיים קודם לכן, על מנת שיכתוב וילחין שיר לסרט. סמבורסקי כתב לחן ומילים, אך לבסוף ויתר על המילים ופנה לאלתרמן שיכתוב אותן לשיר.

בסרט נכללו שלושה שירים נוספים שכתבו והלחינו אלתרמן וסמבורסקי: "שיר בוקר" ("בהרים כבר השמש מלהטת"), "שיר הכביש" ("הך פטיש עלה וצנח"), ושיר שנקרא "תל אביב" שרק מנגינתו הוכנסה לסרט.

בסצנה שצולמה בקיבוץ גבעת ברנר ומדמה חדר אוכל קיבוצי נראים חלוצים רבים יושבים ואוכלים. לפתע נשמעת קריאה של חלוצה, "חבריה הקשיבו, דממה ביזרעאל". סמבורסקי, מלחין השיר, נראה יושב, מנגן על הפסנתר, שר את "שיר העמק" ומלמד את החלוצים את השיר. בהמשך חלוצים שעסוקים בפעולות יומיומיות שרים חלקים מן השיר.

## תוכן השיר
השיר מהלל את העמק ואת עבודת החלוצים. בבית הראשון בשיר מוזכרים קיבוץ בית אלפא שהוקם במזרח עמק יזרעאל ונחשב כקיבוץ הראשון שהוקם על ידי "השומר הצעיר" ומושב נהלל הנחשב למושב העובדים הראשון. שני היישובים הוקמו בראשית שנות ה-20.

הפזמון החוזר ("מה, מה לילה מליל... אנו לך משמרת") מבוסס על ציטוט מספר ישעיהו ("שֹׁמֵר מַה מִלַּיְלָה שֹׁמֵר מַה מִלֵּיל"), ונרמזת בו סכנה האורבת בפתח.

הבית השני מהלל את הארץ ושדותיה ואת העמק.

בבית השלישי ישנה אווירה של מלחמה. מוזכר שמישהו ירה ומישהו נפל, בין בית אלפא לנהלל. התשובה לשאלה "מי ירה ומי נפל" אינה נענית בשיר.

## ביצועים לשיר
לשיר נרשמו לאורך השנים ביצועים רבים, ביניהם של חנה קיפניס (הוקלט ביולי 1935), הדסה סיגלוב, שלישיית שריד, נחמה הנדל, אריק איינשטיין, חוה אלברשטיין, הגבעטרון, הפרברים, האריות, הופה היי, שלומית אהרון, יבגני שפובלוב, תומר ישעיהו ואביאל סולטן.

ההיסטוריון תום שגב מספר בספרו "המיליון השביעי: הישראלים והשואה", כי במהלך אחד מביקוריו של העסקן הציוני קורט טוכלר במטה הגסטאפו בברלין בשנות ה-30, הוא שמע שם את "שיר העמק" מתנגן.

## קישורים חיצוניים
* מילות השיר באתר שירונט
* 
* 
* 
* 
* 
* דממה ביזרעאל – סיפורו של זמר עברי באתר מוסף שבת - מוסף מקור ראשון לתורה, הגות ספרות ואמנות, 22 ביוני 2012
* 
*  (מופיע כפרק 3 בספרה של זיוה שמיר, **כלניות: על פזמוניו של נתן אלתרמן**, תל אביב, ספרא והוצאת הקיבוץ המאוחד ספרית הפועלים, 2022)

## הערות שוליים

קטגוריה:שירי 1934
קטגוריה:שירי הדסה סיגלוב
קטגוריה:שירי שלישיית שריד
קטגוריה:שירי נחמה הנדל
קטגוריה:שירי אריק איינשטיין
קטגוריה:שירי חוה אלברשטיין
קטגוריה:גבעטרון
קטגוריה:שירי הפרברים
קטגוריה:שירי שלומית אהרון
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי דניאל סמבורסקי
קטגוריה:שירים על ישראל
קטגוריה:שירי ההתיישבות העובדת
קטגוריה:עמק חרוד